CELEX: 32022D1294
Language: sl
Date: 2022-07-19 00:00:00
Title: Sklep Političnega in varnostnega odbora (SZVP) 2022/1294 z dne 19. julija 2022 o imenovanju vodje svetovalne misije Evropske unije v podporo reformi varnostnega sektorja v Iraku (EUAM Iraq) (EUAM Iraq/1/2022)

25.7.2022   
               
               
                  SL
               
               
                  Uradni list Evropske unije
               
               
                  L 196/123
               
            
         SKLEP POLITIČNEGA IN VARNOSTNEGA ODBORA (SZVP) 2022/1294
         z dne 19. julija 2022
         o imenovanju vodje svetovalne misije Evropske unije v podporo reformi varnostnega sektorja v Iraku (EUAM Iraq) (EUAM Iraq/1/2022)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38, tretji odstavek, Pogodbe,
         ob upoštevanju Sklepa Sveta (SZVP) 2017/1869 z dne 16. oktobra 2017 o svetovalni misiji Evropske unije v podporo reformi varnostnega sektorja v Iraku (EUAM Iraq) (1) in zlasti člena 9(1) Sklepa,
         ob upoštevanju naslednjega:
         
                     (1)
                  
                  
                     Na podlagi člena 9(1) Sklepa (SZVP) 2017/1869 je Politični in varnostni odbor (PVO) v skladu s členom 38, tretji odstavek, Pogodbe o Evropski uniji, pooblaščen za sprejemanje ustreznih odločitev za namene izvajanja političnega nadzora in strateškega vodenja svetovalne misije Evropske unije v podporo reformi varnostnega sektorja v Iraku (EUAM Iraq), vključno z odločanjem o imenovanju vodje misije.
                  
               
                     (2)
                  
                  
                     PVO je 30. marca 2021 sprejel Sklep (SZVP) 2021/569 (2), s katerim je podaljšal mandat Christopha BUIKA kot vodje misije EUAM Iraq za obdobje od 18. aprila 2021 do 30. aprila 2022.
                  
               
                     (3)
                  
                  
                     Svet je 13. aprila 2022 sprejel Sklep (CFSP) 2022/635 (3) o spremembi Sklepa (SZVP) 2017/1869 in podaljšanju mandata misije EUAM Iraq do 30. aprila 2024.
                  
               
                     (4)
                  
                  
                     Visoki predstavnik Unije za zunanje zadeve in varnostno politiko je dne 6. julija 2022 predlagal, da se za vodjo misije EUAM Iraq od 16. avgusta 2022 do 30. aprila 2024 imenuje Andersa WIBERGA –
                  
               SPREJEL NASLEDNJI SKLEP:
         
            Člen 1
            Anders WIBERG se imenuje za vodjo svetovalne misije Evropske unije v podporo reformi varnostnega sektorja v Iraku (EUAM Iraq) za obdobje od 16. avgusta 2022 do 30. aprila 2024.
         
         
            Člen 2
            Ta sklep začne veljati na dan sprejetja.
            Uporablja se od 16. avgusta 2022.
         
         
            V Bruslju, 19. julija 2022
            
               
                  Za Politični in varnostni odbor
               
               
                  predsednica
               
               D. PRONK
            
         
         
            (1)  UL L 266, 17.10.2017, str. 12.
         
            (2)  Sklep Političnega in varnostnega odbora (SZVP) 2021/569 z dne 30. marca 2021 o podaljšanju mandata vodje svetovalne misije Evropske unije v podporo reformi varnostnega sektorja v Iraku (EUAM Iraq) (EUAM Iraq/1/2021) (UL L 122, 8.4.2021, str. 1).
         
            (3)  Sklep Sveta (SZVP) 2022/635 z dne 13. aprila 2022 o spremembi Sklepa (SZVP) 2017/1869 o svetovalni misiji Evropske unije v podporo reformi varnostnega sektorja v Iraku (EUAM Iraq) (UL L 117, 19.4.2022, str. 32).